— А не мог з ёй развітацца. (Смяецца.) Спачатку вучыўся ігры на гітары, а потым, праз чатыры гады, дадаўся яшчэ і вакал. Цудоўна памятаю сваіх педагогаў з музычнай школы Алену Валяр’янаўну Лабковіч і Ганну Вітальеўну Русак. Тагачасны дырэктар школы Людміла Іванаўна Грудзініна зразумела, што мне варта ўдзяліць больш увагі ў плане вакалу (ужо ўсе тады ведалі, што я буду спяваць). Пасля паспяховага заканчэння музычнай школы па класе гітары мяне зноў залічылі — па класе харавых спеваў. Я да 11 класа займаўся менавіта вакалам і рыхтаваўся да паступлення ў музычнае вучылішча. Паспяхова паступіў у мінскае музычнае вучылішча імя М.І.Глінкі.